Mont Blanc Noland

Mont Blanc Noland (モンブラン・ノーランド Monburan Nōrando) është personazh fiktiv në One Piece. Ai ishte admiral në mbretërinë Lvneel i cili bëri udhëtime të ndryshme në Grand Line. Ai zbuloi një qytet të arit në Jaya. Ai i tregoi mbretërit për këtë dhe shkuan ta shohin, por kur shkuan qyteti u zhduk, kjo e bëri atë që njerëzit ta quanin gënjeshtar dhe mbretëria vendosi ta ekzekutonte. Libri i tij Liar Noland ende lexohet nga prindërit tek fëmijët e tyre duke i'u thënë se nëse gënjejnë, do të përfundoj si Nolandi.

Personaliteti
Sipas librit
Noland përshkruhet në tregime një budalla i zhgënjyer që shpesh largohej me ekspedita të gjata vetëm për t’u rikthyer me histori që dukeshin të pabesueshme. Në fund për sa i përket historisë, Noland e shtyu fatin e tij me mburrjen e një qyteti të tërë prej ari dhe ishte një përrallë që i kushtoi shtrenjtë, jetën e tij.

Në të vërtetë
Nolandi i vërtetë ishte një njeri i ndershëm dhe i mirë që ishte guximtar dhe kujdesej për njerëzit, përkundër asaj se si historia e kujton atë. Ai ishte i lumtur, shkoi me fat, kishte një vendosmëri të fortë dhe ishte miqësor. E meta e tij e vetme dukej se kishte vepruar pa u këshilluar me njerëzit për gjëra (të tilla si prerja e pemëve të shenjta Shandia), megjithatë ai bëri vetëm atë që mendonte se ishte (dhe zakonisht ishte) më i miri për njerëzit. Ai nuk ngurroi për asnjë moment duke rrezikuar jetën e tij për të shpëtuar Mousse dhe gjithashtu e mori atë si detyrën e tij si eksplorues dhe studiues për të zhdukur mallkimin që pllakosi banorët e ishullit të vjetër Jaya. Ai gjithashtu ishte shumë i penduar pasi mësoi se pemët që ai preu për të shpëtuar njerëzit e ishullit Jaya konsideroheshin të shenjta dhe i kërkoi ekuipazhit të tij të linte të gjithë arin pas, si një shenjë ankese për krimin që ata kryenin.

Aftësitë
Mont Blanc Noland ishte një detar dhe kapiten i jashtëzakonshëm që ruajti respektin më të madh të ekuipazhit të tij dhe së bashku ata bënë ekspedita të shumta në Grand Line, madje edhe duke eksploruar Botën e Re. Ndërsa detarët më të vegjël nuk do të ktheheshin ose do të traumatizoheshin plotësisht nga madje një udhëtim i vetëm, Noland dhe ekuipazhi i tij ishin në gjendje të ktheheshin të sigurt çdo herë.

Ai ishte gjithashtu një botanist dhe doktor i aftë, pothuajse i vetëm duke shëruar fshatin Shandia nga murtaja e pemëve. E gjithë kjo është përveç inteligjencës, shkathtësisë dhe natyrës së tij për të parë në zemrën e gjërave dhe të ndërmarrë veprime kur është e nevojshme për të bërë atë që është e drejtë.

Noland u tregua se ishte jashtëzakonisht i fortë në luftime, të dyja me duar të zhveshura dhe me shpatë. Ai ishte në gjendje të vriste me një dorë vetëm një mbret të detit nën ujë për të ushqyer ekuipazhin e tij, ndërsa theksoi se ky nuk ishte potenciali i tij i plotë. Ai ishte madje i barabartë me mikun e tij Kalgara, i cili besohej se ishte luftëtari më i fortë në historinë e fshatit Shandia. Ai ishte i aftë të mposhtte gjarprin e madh Kashigami në një goditje të vetme me shpatë, në procesin e shpëtimit të vajzës së Kalgara që ishte gati të sakrifikohej. Kjo është diçka që edhe Zoro dhe Wyper, duke luftuar së bashku, nuk ishin në gjendje t’i bënin Nolës (i cili në atë kohë ishte me një madhësi të ngjashme me Kashigami) gjatë betejës së tyre në Oborrin e Epërm. Kjo jo vetëm që flet për forcën e tij fizike monstruoze, por edhe për zotërimin e tij të shpatës.

Noland ishte gjithashtu një zhytës shumë i aftë, duke u zhytur në thellësi të tilla dhe për aq kohë të gjatë sa që ekuipazhi i tij nuk mund të tregonte nëse ishte akoma gjallë apo jo. Nolandi kishte fuqi të jashtëzakonshme luftarake në ujë siç bënte në tokë dhe shpesh zhytej në det për të gjuajtur peshk gjigant për ushqim.

Ai gjithashtu posedonte dëgjim të jashtëzakonshëm, duke qenë në gjendje të merrte tingullin jashtëzakonisht të zbehtë të kambanës së artë të Shandorës edhe në mes të një stuhie.

Dublimi
Në japonisht, zëri i Nolandit bëhej nga Hōchū Ōtsuka, ndërsa në anglisht zëri i tij bëhej nga Daniel Penz.

Kuriozitete
 Ndërsa Noland shpëtoi Shandia nga vdekja, kjo pasqyron atë që ndodhi në Amerikën e Jugut. Si sëmundjet (të sjella nga evropianët) vranë mijëra njerëz.
 Skena ku Noland është gati të vritet i ngjan ekzekutimit të Gol D. Roger, që tregon se ky stil ekzekutimi është i zakonshëm në botën e One Piece.
 Ai bazohet në Baron Munchausen, të dy ndajnë pabesinë e të qenurit gënjeshtar për shkak të historive të tyre të treguara pas pensionimit të tyre (Explorer's Noland, Münchhausen nga shërbimi ushtarak). U botua një libër i të dyve ku ata ekzagjeruan tregimet e treguara dhe me të cilat fituan reputacionin e "gënjeshtarëve".
 Emri "Mont Blanc" do të thotë 'mal i bardhë' në frëngjisht dhe në katalonisht, dhe është mali më i lartë në Alpe. Mund të referohet gjithashtu për një ëmbëlsirë të bërë me gështenja, të cilët Noland dhe pasardhësi i tij Cricket kanë në kokë.
 Karakteri i Noland është i ngjashëm me atë të Francisco de Orellana, një eksplorues spanjoll që pretendoi se kishte gjetur El Dorado dhe civilizime të tjera ndërsa lundronte përgjatë lumit Amazon.
 Historia e tij është gjithashtu e ngjashme me atë të Louis de Rougemont, një "aventurier" britanik, i cili tregoi një histori jashtëzakonisht të pamundur dhe bëri një pasuri, pastaj humbi gjithçka duke e mbrojtur kur u akuzua se ishte mashtrim.
 Emri i tij mund të bazohet në Richard Noland, një pirat irlandezë i shekullit 18-të.

Kategoria:Personazhe në One Piece